open-index/open-wikipedia-markdown huggingface dataset:
Mistakes Were Made (But Not by Me)

***Mistakes Were Made (But Not by Me)*** er en faglitterær bok av sosialpsykologene Carol Tavris og Elliot Aronson.

Boken ble første gang publisert i 2007 i USA. Den drøfter kognitiv dissonans, selvtjenende bias og andre kognitive bias, ved å bruke disse psykologiske teoriene for å illustrere hvordan utføreren av smertefulle handlinger rettferdiggjør og rasjonaliserer sin fremtreden. Den beskriver en tilbakevendende sirkel av handlinger og selvbedrag hvor små ulikheter mellom menneskers holdninger blir polariserte.

## Eksterne lenker
*
National Gallery of Scotland

**National Gallery of Scotland**, i Edinburgh, er Skottlands nasjonale kunstmuseum. Museet er konstruert i neoklassisk stil og står plassert mellom de to delene av Edinburghs Princes Street Gardens, på toppen av den kunstige forhøyningen, The Mound. Bygningen, som ble designet av den skotske arkitekten William Henry Playfair, åpnet for offentligheten i 1859.

Nasjonalmuseet deler The Mound med The Royal Scottish Academy Building. I 1912 ble begge bygningene remodellert av William Thomas Oldrieve. Når museet åpnet igjen begynte de arbeidet med å starte en skotsk nasjonalsamling av skotsk og europeisk kunst. 

Museets arkiv og studiefasiliteter inkluderer også en kobberstikksamling med mer enn 30.000 verk helt ifra den tidlige renessansen til sent på 18-hundretallet, samt et bibliotek som dekker perioden 1300-1900 og har en samling på rundt 50.000 bøker, tidsskrifter, fotografier, etc.

## Referanser


## Eksterne lenker
*
The Mound

**The Mound** er et kunstig høydedrag i sentrum av Edinburgh i Skottland. Det ligger mellom bydelene New Town og Old Town og består av 1&nbsp;501&nbsp;000 trillebårlass med jord som ble fjernet under anleggingen av New Town og dumpet i den drenerte innsjøen Nor Loch som i dag utgjør Princes Street Gardens. The Mound ble offisielt åpnet i 1781. Da jernbanen mellom Glasgow og Edinburgh ble utvidet til Waverley jernbanestasjon i 1846 ble det gravd tunneler under The Mound.

Noen av Edinburghs mest kjente bygninger og institusjoner ligger på The Mound. Blant annet National Gallery of Scotland, Royal Scottish Academy og hovedkvarteret til Bank of Scotland.
Traralgon (Victoria)

**Traralgon** er en by i delstaten Victoria i Australia. Byen ligger i Latrobe Valley i Gippslandområdet rundt 161 kilometer øst for delstatshovedstaden Melbourne. Administrativt er Traralgon del av City of Latrobe.

Området ble bosatt av europeere i 1840-årene. De tidlige nybyggerne oppdaget at Latrobe Valley hadde et godt klima for jordbruk med mye regn. Jernbanelinjen til Melbourne åpnet i 1877 og resulterte i økonomiske oppgangstider i byen.

## Kjente personer
*Frank Macfarlane Burnet, nobelprisvinner i medisin.
Paavo Haavikko

**Paavo Haavikko** (født 25. januar 1931 i Helsingfors, død 6. oktober 2008 i Helsingfors) var en finsk forfatter av prosa, dikt og drama.

Haavikko debuterte som forfatter i 1951 med diktsamlinga *Tiet etäisyyksiin*. I 1960 ga han ut teaterstykket *Münchhausen*. Novellesamlinga *Lasi Claudius Civiliksen salaliittolaisten pöydällä* (1964) vakte oppsikt i litterære kretser. Teaterstykket *Sulka* (1970) ble møtt med interesse. Paavo Haavikko skrev også aforismer, og libretto til de finske operaene *Ratsumies* (1974) og *Kuningas lähtee Ranskaan* (1984), begge av Aulis Sallinen. Hans lyriske forfatterskap har blitt beskrevet som forsøk på å finne uttrykk for det ubehagelige og paradoksale.

Han skrev Urho Kekkonens memoarer *Vuosisatani* i 1981 og tre binds selvbiografi: *Yritys omaksikuvaksi* (1987), *Vuosien aurinkoiset varjot* (1994) og *Prospero* (1995).

Haavikko arbeidet som eiendomsmegler i et familieeid selskap før han i 1967 ble ansatt i forlaget Otava, her ble han sjef for litterær avdeling der han sluttet i 1983. Drev senere det egne forlaget Art House. Han var først gift med forfatteren Marja-Liisa Vartio (1924–1966) og senere med Ritva Rainio.

## Priser
* Eino Leino-prisen 1963, nektet mottatt
* Aleksis Kivi-prisen 1966
* nominert til Nordisk råds litteraturpris 1967 for diktsamlinga *Puut, kaikki heidän vihreytensä*
* nominert til Nordisk råds litteraturpris 1969 for dramaet *Agricola ja kettu*
* æresdoktor ved Helsingfors universitet 1969
* nominert til Nordisk råds litteraturpris 1970 for dramaet *Audun ja jääkarhu*
* nominert til Nordisk råds litteraturpris 1980 for *Kansakunnan linja*, en personlig og polemisk versjon av finsk 1900-tallshistorie
* Neustadtprisen 1984
* Svenska Akademiens nordiska pris 1993

## Referanser


## Eksterne lenker
* 
* 
* 
*
Håndball under Sommer-OL 2008 – Tropper menn

**Håndball under Sommer-OL 2008 – Tropper menn** inneholder troppene til herrenes turnering i håndball under Sommer-OL 2008.

## Gruppe A
### Brasil

### Kina

### Kroatia

### Frankrike

### Polen

### Spania

## Gruppe B
### Danmark

;Fotnote


### Egypt

### Tyskland

### Island

### Sør-Korea

### Russland

## Eksterne lenker
*Handball at the 2008 Beijing Summer Games: Men's Handball
Castlerock

**Castlerock** (irsk: *Carraig Ceasail*) er en kystlandsby i grevskapet Londonderry, Nord-Irland. Landsbyen befinner seg i mellom de to større byene Coleraine, som er fem mil unna, og Londonderry. Den er en del av distriktet Causeway Coast and Glens, I 2001 hadde landsbyen et befolkningstall på  personer, noe som sank noe til  i 2011.

Castlerock er veldig populært blant sommerturister, med mange boligblokker og to campingvognplasser. Castlerock Golf Club har både baner med 9 hull og 18 hull avgrenset av stranden, elven Bann og jernbanelinjen fra Belfast til Londonderry. I nærheten av landsbyen spiller Articlave FC hjemmekampene sine.

I henhold folketellingen i 2011 hadde innbyggerne følgende religiøs tilknytning: 16,5% fra katolsk bakgrunn og 77,8% fra protestantisk bakgrunn.

Lokale historiske kuriositeter er blant annet det ødelagte palasset til lordbiskopen av Derry, Frederick Hervey, 4. jarl av Bristol, fra 1700-tallet, Mussenden Temple, som ligger på en klippe over byen, og Black Glen, som er en del av Downhill Estate, nå eid av The National Trust.

## Referanser


## Eksterne lenker
* 
* Turistinformasjon om Castlerock, Castlerock Borough Council
Særkullsbarn

**Særkullsbarn** er barn til den ene parten i et ekteskap. Særkullsbarn er dermed bare livsarving til den ene parten.

Som regel kan gjenlevende ektefelle opprette uskifte, men hvis første avdøde hadde særkullsbarn så kan disse kreve umiddelbart skifte.
Hedda Foss Five

**Hedda Foss Five** (født 22. mars 1976) er en norsk politiker fra Skien som representerer Arbeiderpartiet. Hun ble valgt til ordfører i Skien i 2011, ble gjenvalgt i 2015, og ble ordfører for tredje gang for perioden 2019–2023.

Hun er født i Oslo og vokste opp i Skien. Hun har vært leder for Telemark AUF, gruppeleder for Arbeiderpartiet i Skiens bystyre, nestleder i Skien Arbeiderparti og medlem av Telemark fylkesting.

## Referanser


## Eksterne lenker
* 
*
Vestvolden

**Vestvolden** (opprinnelig **Vestenceinten** og **Husumenceinten**) var en del av Københavns befestning og  ble oppført i 1888-1892 som et ca. 13 km langt vollanlegg vest for København. Det strakk seg fra  Køge Bugt i syd til Utterslev Mose i nord. Det ligger i flere kommuner: Københavns kommune, Brøndby kommune, Rødovre kommune og Hvidovre kommune.

Vestvolden er konstruert ut fra et revolusjonerende system som bygget på flankerende kasematt-beskytning. Dette systemet ble utviklet av den danske oberstløytnanten E.J. Sommerfeldt etter inspirasjon av den belgiske generalen Henri Alexis Brialmont (befestningen av Antwerpen, Liège og Namur). Systemet kjennes også internasjonalt som den Sommerfeldtske eller den Danske front. Vestenceinten inngikk sammen med Husumenceinten, de nordligere fort og batterier samt et antall sjøfort i Københavns befestning. Bak vollen lå/ligger en rekke batterier, bl.a. Paradis batteri.

Vestvolden var for sin tid et imponerende byggverk med vollgraver, skanser, magasiner og underjordiske ganger. Opprinnelig var det også en jernbane bak vollen. Det var danmarkshistoriens største anleggsarbeid inntil oppføringen av Storebæltsforbindelsen. Men den artilleristiske og teknologiske utvikling under første verdenskrig medvirket til at Vestvolden mistet sin militære betydning og ble derfor nedlagt i 1920 som følge av Forsvarsforliget 1909.

Under første verdenskrig ble befestningen bygget ut med Tunestillingen mellom Køge Bugt og Roskilde Fjord, da kanonene hadde fått lenger rekkevidde og derfor kunne nå København utenfor rekkevidden av Vestvoldens kanoner. Vestvolden var bemannet under hele første verdenskrig og det ble samtidig utført en del armeringsarbeider, f.eks. ble det bygget standplasser for skyttere som kunne dekke de delene av graven som kaponierene ikke kunne dekke, det ble bygget flere ammunisjonsmagasiner og lagt ut kilometervis med piggtråd, bl.a. foran kaponierene og standplassene samt langs hele vollen ved vannkanten og ved alle batardeauer.

## Referanser


## Eksterne lenker
* Københavns befæstning 1880-1920
* Vestvolden
Hareskoven

**Hareskoven** er et skogsområde nordvest for København i Furesø, Gladsaxe og Ballerup kommuner.

Bydelen kjent som Hareskovby - tidligere kalt Værløse *overdrev* (dvs. «fellesbeite», «allmenning») - befinner seg i skogen som kløves av jernbanen (Hareskovbanen) og motorveien til Hillerød. Her har statsminister Mette Frederiksen bodd. *Fægyden* (*fæ* - «fe», «kveg», og *gyde* - «smitt», «smug») er en vei mellom Hareskovby og Værløse, og ble tidligere brukt til kvegdrift. Veien deler skogen i Lille Hareskov vest for veien og Store Hareskov øst for den.

Lille Hareskov grenser opp til skogen Jonstrup vang, og Store Hareskov opp til en rekke skoger mellom Furesøen og Bagsværd Sø. Skogene utgjør dermed et stort sammenhengende skogsområde.

Her kan en se tre uvanlige eiketrær, der det største er en hul kjempe kjent som «skredderen». Med tanke på parforsejakt  fikk Christian 5. anlagt snorrette skogstier som møtes i åtte stjerner. Hareskoven er en del av parforsejaktlandskapet på Nord-Sjælland som ble oppført på UNESCOs verdensarvliste i 2015.

Den tidligere *skovrider* Einar Laumann Jørgensen tolket forstavelsen «hare» i «Hareskoven» som «harre», og tegnet opp de restene han mente å ha funnet av horg i skogen. Disse tolket han også som astronomiske peilepunkter. 

## Referanser


## Eksterne lenker
* 
* Hareskovene fra Miljøministeriet
* Hareskoven fra AOK
Vejdirektoratet

**Vejdirektoratet** er et dansk direktorat under Transportministeriet som har ansvar for drift og vedlikehold av statsveinettet. Vejdirektoratet står i tillegg for planlegging og anlegg av nye motorveier. Direktoratet ble opprettet 1. april 1949.
 
## Eksterne lenker
*
Dødsboskifte

**Dødsboskifte** eller **arveoppgjør** er prosessen hvor man overfører en avdød persons eiendommer til dens arvinger. I tiden fra man har en dødsattest til eiendelene er overført til arvingene så kalles boet for et dødsbo og benevnes som «(Avdødes navn)'s bo».

Noe av det første man gjør i et arveoppgjør er å avklare hvem som tar ansvar for forvaltningen av skiftet og for boets totale innhold inkludert dets gjeld, og dette bekreftes av Tingretten med en skifteattest. Det er ofte praktisk å gi en person fullmakt til å utføre avtaler for dødsboet og ordne praktiske ting.

Underveis i skiftet kan man bruke den tiden man trenger for å føre skiftet i havn. Et skifte kan være krevende, mye fordi man må håndtere både pengemessige verdier, bruksverdier og affeksjonsverdier. Hvis skiftet blir vanskelig så kan en part i skiftet kreve offentlig skifte. 

Skiftet avsluttes med at det sendes inn en arvemelding til Skatteetaten. Det er også vanlig å tinglyse de faste eiendommene som overføres.
Auction Hunters

***Auction Hunters*** er en amerikansk dokusåpe som gikk på Spike TV fra 2010 til 2015.

Serien omhandler Allen Haff og Clinton «Ton» Jones, som reiser rundt på selvbetjente minilager-auksjoner. Hver dag er det over 10 000 auksjoner på forlatte lagerrom i USA, og Haff og Jones lever av å kjøpe opp og selge det som de måtte få tak i. Reglene for auksjonene er at man ikke kan gå inn i lagerrommet, man kan ikke røre noe, og kjøpe kun ut ifra det man ser. Man må betale kontant, og man kan maks by det beløpet man har med seg av kontanter.

Haff er andregenerasjons antikvitetshandler, mens Jones har sitt felt innen fisking, jakt, våpen og militaria. De har sin base i California.

## Eksterne lenker
* 
*
Dino Prohic

**Dino Prohic** (født 5. september 1971 i Beograd i Jugoslavia) er en norsk journalist og forfatter som vokste opp i Bosnia-Hercegovina. 

Prohic ble utdannet som journalist ved Høgskolen i Oslo i 2001, og har siden arbeidet som journalist ved flere norske redaksjoner. I 2005 ble han fastansatt ved Lokalavisene Oslo. I 2008 ble han kommunikasjonsrådgiver i Integrerings- og mangfoldsdirektoratet (IMDi). I perioden 1995- 1998 jobbet Prohic med Nansenskolens prosjekt "Demokrati, menneskerettigheter og fredelig konfliktløsning". Fra 1998 til 2001 var han involvert i Norsk Folkehjelps mineryddingsprosjekter på Balkan (BiH og Kosovo). 

Prohic har laget flere kortfilmer og har skrevet flere bøker som er gitt ut i Bosnia og Hercegovina.

## Bibliografi
* Bez izlaza- (Ingen utvei) Diktsamling 1995
* Stranci (De fremmede), noveller 2007
* Velika Prevara- Roman 2010

## Filmografi
* Living With Danger (Zivjeti sa opasnosti) 2001
* Drømmen om hjemlandet (San o domu) 2002
* Kort og godt: Menneske! (Covjek, kratko i jasno) 2003
* Verken her eller der (Ni tamo ni ovamo) 2004
* Gjennfunnet hjem (Pronadjeni dom) 2007
* Et annet Irak (Druga slika Iraka) 2008

## Eksterne lenker
* Hjemmeside
Stednavneudvalget

**Stednavneudvalget** er et dansk offentlig utvalg som fastsetter den offisielle skrivemåten av danske stedsnavn. Utvalget ble nedsatt i 1910.

Stednavneudvalget ligger under Kulturministeriet.

## Eksterne lenker
* Stednavneudvalget
Angolas kvinnelandslag i håndball

**Angolas kvinnelandslag i håndball** er det angolanske landslaget i håndball for kvinner. Laget har deltatt flere ganger i VM og Sommer-OL og deres beste plassering i begge turneringer er en 7.-plass i 2007 og 1996. I de afrikanske mesterskaper har de vært dominerende i de senere år og har, bortsett fra i 2014, vunnet uavbrutt siden 1998.

## Resultater
### [[Håndball under sommer-OL|Sommer-OL]]
* 1996: 7.-plass
* 2000: 9.-plass 
* 2004: 9.-plass
* 2008: 12.-plass
* 2012: 10.-plass
* 2016: 8.-plass

### [[Håndball-VM|VM]]
* 1990: 16.-plass
* 1993: 16.-plass
* 1995: 13.-15.-plass
* 1997: 15.-plass
* 1999: 15.-plass
* 2001: 13.-plass
* 2003: 17.-plass
* 2005: 16.-plass
* 2007: 7.-plass
* 2009: 11.-plass
* 2011: 8.-plass
* 2013: 16.-plass
* 2015: 16.-plass
* 2017: 19.-plass
* 2019: 15.-plass

### [[Afrikamesterskapet i håndball for kvinner|Afrikamesterskapet]]
* 1989: 1.-plass
* 1991: 2.-plass
* 1992: 1.-plass
* 1994: 1.-plass
* 1996: 3.-plass
* 1998: 1.-plass
* 2000: 1.-plass
* 2002: 1.-plass
* 2004: 1.-plass
* 2006: 1.-plass
* 2008: 1.-plass
* 2010: 1.-plass
* 2012: 1.-plass
* 2014: 3.-plass
* 2016: 1.-plass
* 2018: 1.-plass

## Kjente spillere
*Nair Almeida
*Marcelina Kiala

## Se også
* Angolas herrelandslag i håndball

## Eksterne lenker
*Offisiell nettside
*Profil på IHF.info
Liste over norske arkitekturtidsskrifter

**Liste over norske arkitekturtidsskrifter** omfatter arkitektur- og planleggingstidsskrifter og tidsskrifter innen beslektede fagområder, som interiør- og landskapsarkitektur.

Arkitekturfaget spenner fra arkitekturhistorie og -teori, via forvaltning og vern til nyskapende, eksperimentell arkitektur. Dette gjenspeiles i fagets tidsskrifter. De fleste inneholder en blanding av bygningspresentasjoner, arkitekturteori, -debatt og -kritikk.

## Innhold
Listen omfatter norske tidsskrifter som presenterer arkitekter, deres teorier og verk, byggeskikk, materialbruk og -teknologi. Listen inneholder derfor forskningstidsskrifter, nyhets-, bransje- og debattorganer, studentpublikasjoner og enkelte årbøker og serier. Listen omfatter også avsluttede tidsskrift. Internordiske fagtidsskrifter inkluderes.

Bransjepublikasjoner fra BA-næringen er relevante for arkitekturfaget hvis de legger vekt på å presentere arkitektur i tilknytning til det faget eller i det materialet bransjen beskjeftiger seg med. Tidsskrifter som har selvbyggere, hytteeiere og designinteresserte personer som målgruppe, tas med dersom de har presentasjoner av arkitektur og arkitekter som del av sin redaksjonelle profil. Likeledes inkluderes enkelte lokalhistoriske årbøker og andre serier som inneholder artikler om arkitektur utover det rent lokale, for eksempel om bygninger som har en sentral arkitekturhistorisk betydning.

## Liste over norske arkitekturtidsskrifter
#### Første utgave av fem norske arkitekturtidsskrifter 1883–2009

Fil:Teknisk Ugeblad 1 1883.png|1883: Teknisk Ugeblad hadde helt fra starten en egen arkitekturseksjon
Fil:Yngre arkitektforenings publikationer.jpg|1900: Yngre arkitektforenings publikationer. Det eneste heftet som ble utgitt
Fil:Arkitektur og dekorativ kunst.jpg|1909: Arkitektur og dekorativ kunst. Særtrykk av Teknisk Ugeblad
Fil:Byggekunst Page 1.jpg|1919: Byggekunst. Forsiden trolig utformet av Balthazar Lange
Fil:Conditions magazine frontpage.jpg|2009: CONDITIONS : magazine for architecture & urbanism


## Listen omfatter ikke
Norske arkitekter publiserer også i utenlandske arkitekturtidsskrifter, og norsk arkitektur presenteres både i norske og utenlandske tidsskrifter. Slike tidsskrift er ikke tatt med ovenfor; og listen over norske arkitekturtidsskrifter gir derfor ikke en fullstendig oversikt over dokumentasjonen av norske arkitekters virksomhet.

Dagspresse og ukepresse har intervjuer, nekrologer og omtale av arkitekter, arkitektkontorer og arkitektur. Disse finnes i betalingsbasen Retriever (Atekst).

## Referanser og fotnoter


## Se også
*Norsk kunstnerleksikon
*Liste over norske tidsskrifter
*Liste over norske vitenskapelige tidsskrift

## Eksterne lenker
* NAL-bibliotekets informasjon om artikkeldatabasen ARKDOK og oversikten over norske arkitektkonkurranser i KONKDOK 
* Google scholar – Akademisk litteratur (gratis)
* ''Norart'' – Norske og nordiske tidsskriftartikler (gratis)
* RIBA Library Catalogue online (gratis)
Kulturimperialisme

**Kulturimperialisme** er en kulturs dominans over en annen. Kulturimperialisme kan ta form av en generell holdning eller en aktiv, formell og bevisst politikk, som inkluderer (eller er resultat av) militære handlinger. Økonomiske og teknologiske faktorer kan også spille en rolle. En metafor fra kolonialismen kan bli brukt: Det kulturelle produktet av den først verden «invaderer» og «erobrer» den lokale kulturen. I sterkere varianter av begrepet er verdensdominans (i kulturell betydning) det eksplisitte målet av at nasjonalstatene eller de multinasjonale selskapene eksporterer sin kultur. Uttrykket er til vanlig brukt på en nedsettende måte, ofte i forbindelse med en oppfordring til å avvise slik innflytelse.
Grensetraktaten av 1751

**Grensetraktaten av 1751**, også kalt *Strømstadtraktaten*, inngått mellom Danmark-Norge og Sverige fastla riksgrensen mellom Norge og Sverige (med Finland) fra Kornsjø i Østfold til Nesseby i Finnmark. I og med denne traktaten ble det fastslått hvordan Norge og Sverige skulle fordele det omstridte samiskbosatte området fra Femunden og nordover.

I den anledning ble det laget en særskilt del av traktaten, «Lappekodisillen», for å verne samiske rettigheter og fastsette statenes plikter. Grensen fra 1751 er fortsatt gyldig, og Lappekodicillen på visse områder fortsatt rettskraftig.

## Beskrivelse
Etter omfattende utredninger, for det meste under ledelse av Peter Schnitler, ble grensetraktaten undertegnet under Fredrik V .  Det er et dokument basert på rekognoseringer, kartleggingsarbeid, målinger, funderinger og forhandlinger. Traktaten som består av 8 artikler og 2 vedlegg (kodisiller) og har dannet grunnlag for senere grenseoppganger helt til våre dager.
*Art. 7 (s.21) -straff for endring av grenseforløpet, ødelegging av grenserøyser m.m. blir straffet med henging på stedet
*s.22 her blir forholdene omkring lappene tatt opp, med regler for deres virksomhet
*§9 (s.36) uthogging av grensegate i 16 alners bredde (10 m).
*§18 regler for plassering av røys i myr (fundamentering)
* §20 hovedrøysene skal være 3 alen høye (1,9 m) og 9 alen (5,7 m) i omkrets

# Kodisill inneholder bestemmelser omkring samene (Lappekodisillen).
# Kodisill av  beskriver selve grenselinjen fra *«Hisøe»* i Nordre Kornsjø til *«Fieldet Kolmisoifvi Madakietza»*. Grensemerke 349 *Gålmesoaivi* er nå også felles grensepunkt mellom kommunene Nesseby (Unjárga suohkan) og Sør-Varanger og mot Finland.

Det var størst uenighet om hvilket land grensebygdene Idre og Særna i Hedemarkens amt og Lierne i Trondhjems amt skulle tilhøre. Dette ble løst etter forhandlinger, slik at Särna og Idre ble lagt til Sverige og Lierne til Norge. 

Fjellbygdene Idre og Særna hadde i praksis tilhørt Sverige etter okkupasjonen av den svenske presten Daniel Buskovius i 1644, men dette var likevel ikke traktatfestet ved Freden i Brømsebro. Når det gjaldt tilhørigheten til Lierne var dette ganske åpent. Den bofaste delen av befolkningen var i hovedsak av svensk opphav, men deres kirke Sørli hørte til det norske bispedømmet, og derfor ble denne "bulken" på riksgrensen til. Basert på traktaten ble varder utplassert langs hele strekningen fra Kornsjø til Nesseby og de fleste står fortsatt i dag.

## Eksterne lenker
Utvalg fra grensearkiv ca. 1750 i Riksarkivet.
Ellsworth Land

**Ellsworth Land** er den delen av det antarktiske kontinentet som ligger mellom 103°24'V og 79°45'V. Sektoren grenser til Marie Byrd Land i vest, til Bellingshausenhavet i nord, til Antarktishalvøya i nordøst og til den vestre enden av Ronne isbrem i øst.
Området øst for 90°V ligger innenfor Chiles territorialkrav i Antarktis, Antártica, mens området øst for 84°V også ligger innenfor det britiske kravet, Britisk Antarktis. Området vest for 90°V er kravløst. Eights Coast strekker seg mellom 103°24'V og 89°35'V, mens Bryan Coast ligger mellom 89°35'V og 79°45'V.

Landområdet består hovedsakelig av et isdekket platå, men omfatter også de majestetiske Ellsworth Mountains og en enkelte spredte fjellpartier som Hudson Mountains og Jones Mountains.

Ellsworth Land ligger nær senter av det området som ble overfløyet av den amerikanske oppdageren Lincoln Ellsworth i november-desember 1935. Det ble navngitt etter ham av US-ACAN i 1962 til minne om den historisk transkontinentale flygningen fra Dundee Island til Rossbarrieren. 

## Referanser
M60 (maskingevær)

**M60** (formelt fullt navn **United States Machine Gun, Caliber 7.62&nbsp;mm, M60**) er en familie av amerikanske maskingevær for generell bruk som benytter 7,62 x 51 mm NATO patroner fra et ammobelte med M13 lenker som faller fra hverandre når patronen fjernes. Det er flere typer ammunisjon som er godkjent for bruk i M60-geværet, deriblant helmantlet, sporlys og panserbrytende ammunisjon.

## Referanser


## Eksterne lenker
* 
* US Ordnance Website (Produsent av M60, M60D, MK43/M60E4)
* http://www.usord.com/downloads/manuals U.S. Ordnance MK43 Manualer
* Saco Defense Systems M60 E at the National Firearms Museum.
* Military Factory Small Arms
* Belt-Fed FG42: Predecessor to the M60
* US Army manual: Operator's Manual For M60, M122, M60D
* Operator's Manual
*  The article includes a detailed list of the twenty-two improvements made over previous versions of the M60.
* Nazarian's Gun's Recognition Guide (FILM) M60 Presentation (.MPEG)
Pølsevogn

**Pølsevogn** er en vogn hvorfra det servereres varme pølser i brød. Allerede før første verdenskrig var det pølsevogner på gaten i større tyske byer som for eksempel Berlin. Grunnlaget for denne spesielle restauranttypen var oppfinnelsen av petroleumsbrenneren, som gjorde det mulig å oppvarme kar og beholdere mobilt.

Pølsevognen var opprinnelig en trekkvogn med en kobberkjele som ble varmet opp med en primusbrenner. Det var en trekasse rundt kjelen. Den inneholdt blant annet pølsebrød, som den gangen var et rundstykke. Kassen, som var hvitmalt, var montert på et understell med to store hjul og trekkstenger.

Som de første i Danmark, gav Københavns borgerrepresentasjon den 4. mars 1920 tillatelse til å selge varme pølser på gaten. Tirsdag den 18. januar 1921 ble det solgt varme pølser i brød fra i alt seks mobile pølsevogner og siden bredte pølsevognene seg til resten av landet.
 
Særlig mellom 1950 og 1970 hadde pølsevognene sin storhetstid. Vognene ble større og mer moderne, men tapte fra 1970 markedsandeler til stasjonære hurtigmatrestauranter. 

Pølsevognene står i dag i de fleste større danske byer. I 1970-årene var det omkring 700 pølsevogner i Danmark, men i dag er antallet nede på litt over 100. Noen pølsevogner har også endret utseende litt idet de er blitt stasjonære og er uten hjul. I København er antallet falt fra ca. 400 i 1950 til 93 i 2007 og 60 i 2010.

Vognene var i gamle dager mer eller mindre drevet av selvstendig næringsdrivende, men i dag er de fleste overtatt av de store slakteriene som for eksempel Danish Crown.

En moderne pølsevogn har hjul under og er uavhengig av fast strøm- og vannforsyning, og hver 19. time lades den opp. Den har egen motor og kan pakkes sammen på 15 minutter. Pølsevognen kan også være en tilhenger, som ved flytting kan kobles til en bil med tilhengerfeste.

Det er kun København, Odense, Slagelse og Hørsholm kommuner som har holdt fast på kravet om invaliditet, samt regelen om at vognene skal kjøres i garasje hver kveld. I resten av landet er det nå mer eller mindre faste pølsekiosker som står for salget av varme pølser, det total salget er på omkring 116 millioner stk. i året. En moderne pølsevogn selger blant annet pølse i brød, kokte eller ristede wiener- og knekkpølser, franske hotdogs, hamburgere, brus og øl m.v.

Pølsevognen er også blitt en eksportvare, blant annet er det solgt over 100 til Russland og ca. 70 til Sverige.

## Se også
* Pølsebod

## Litteratur
* 
*Indius Pedersen, En hotdog tak, BT 20/11-11. 
*Jacob Stenz, MJA.dk smasker sig igennem pølsepraktik, Midtjyllands Avis 28/2-11
*Jesper Conrad, Mads Vangsø, Adam Duvå Hall, Skinkelingo. En pølsevognsparlør. DR Multimedia (2004) 80 sider.

## Referanser


## Eksterne lenker
* Den danske pølsevogn 
* Vejledning om egenkontrol i fødevarevirksomheder
Junior Eurovision Song Contest 2012

**Junior Eurovision Song Contest 2012** var den tiende utgaven av Junior Eurovision Song Contest og ble arrangert av kringkasteren AVRO i Heineken Music Hall i Amsterdam, hovedstaden i Nederland. Ewout Genemans og Kim-Lian van den Meij var programledere. Dette var andre gang Nederland arrangerte Junior Eurovision Song Contest, da Nederland også arrangerte det i 2007.

Tolv land deltok i konkurransen, det laveste deltakerantallet noen gang i Junior Eurovision Song Contests historie. Albania, Aserbajdsjan og Israel debuterte i konkurransen, mens Bulgaria, Latvia, Litauen og Makedonia valgte å trekke seg. 

Lerika ble den første artisten til å delta to år på rad og for to forskjellige land. I 2011 deltok hun for Moldova med sangen «No, No». Dette året deltok hun for Russland med sangen «Sensatsija».

Ukraina vant konkurransen for første gang, etter at Anastasija Petryk vant med sangen «Nebo».

## Deltakere

## Stemmegivning

### 12 poeng

## Tidligere deltakelser

## Se også
* Eurovision Song Contest 2012

## Eksterne lenker
*
Taylor

**Taylor** kan vise til:

## Personer
* Taylor (etternavn), et skotsk-/engelsketternavn
* Taylor (fornavn), et fornavn som benyttes av både menn og kvinner
* Taylor Lautner skuespiller i Twilight
  
## Steder
### Amerikas forente stater
* Taylor (Alabama)
* Taylor (Arizona)
* Taylor (Arkansas)
* Taylor (Indiana)
* Taylor (Maryland)
* Taylor (Michigan)
* Taylor (Mississippi)
* Taylor (Nebraska)
* Taylor (Pennsylvania)
* Taylor (Texas)
* Taylor (Wisconsin)
* Taylor (Wyoming)
* Taylor County (disambiguation)

### Australia
* Electoral district of Taylor, valgdistrikt
* Taylor (Australian Capital Territory), planlagt forstad

### Canada
* Taylor (British Columbia)

## Fiktive figurer
* Taylor Earhardt, Yellow Ranger i fjernsynsserien *Power Rangers: Wild Force*
* Taylor McKessie, den smarte bestevennen til Gabriella Montez i filmserien *High School Musical*
* Sheriff Andy Taylor, hovedfiguren i fjernsynsserien *The Andy Griffith Show* 
* George Taylor, hovedfiguren i filmen *Planet of the Apes*
* Griffin Pierce-Taylor, en figur i *Degrassi: The Next Generation*
* Jennifer Taylor, mindre figur i fjernsynsserien *Queer as Folk*
* Justin Taylor, hovedfigur i fjernsynsserien *Queer as Folk*
* Kelly Taylor, hovedfigur i fjernsynsserien *Beverly Hills, 90210*
* Petra Taylor, figur i fjernsynsserien *Brookside*
* Steven Taylor, en av den første Doktoren kompanjonger i den britiske fjernsynsserien *Doctor Who*
* Tim Taylor, hovedfigur i fjernsynsserien *Home Improvement*
* Tristan Taylor, mindre figur i fjernsynsserien *Yu-Gi-Oh!*
* Allison Taylor, gjentagende figur i fjernsynsserien *24*

## Selskaper
* Taylor Guitars, fra California i USA 
* John Taylor & Co, tidliere Taylors Eayre & Smith Ltd, klokkestøpere fra Loughborough i England

## Økonomi
* Taylorism, the theory of scientific management
* Taylor rule, in economics, a proposed policy stipulating how interest rate should be changed

## Teknologi
* AMD Taylor, alternativt navn for datamaskinprosessoren Turion 64 X2
* Taylor KO Factor, måling av bremsekraft av riflekuler

## Annet
* Taylor sept, en av flere Clan Cameron grupper
* Taylor University, i Indiana i USA
* «Taylor» (sang), av Jack Johnson

## Se også
* Tailor
* Lord and Taylor, amerikansk butikkjede
* Taylors (South Carolina)
* Taylorsville (North Carolina)
* Taylorsville (Utah)
* Taylorville (Illinois)
De undertryktes pedagogikk

***De undertryktes pedagogikk*** (*Pedagogia do Oprimido*) er en bok skrevet av Paulo Freire. Boken ble først gitt ut i USA på engelsk i 1970, fordi det daværende regimet i Brasil hadde sendt Paulo Freire i politisk eksil. Manuskriptet ble allikevel smuglet inn i landet, og utgitt i små opplag av forlaget Paz y Terra. Boken ble oversatt til norsk i 1974 av Sissel Lie Hagen. Den kom i ny utgave på norsk i 2003. 

Boken tar for seg hvordan undertrykte, fattige og ukyndige mennesker kan bryte ut av sin undertrykte tilstand gjennom å oppdage sin egenverdi og samtidig sitt ansvar for sin rolle i samfunnet, i en læresituasjon der lærer og elev ser på et felles mål i fri utfoldelse, istedenfor det Freire kaller «bankundervisning», hvor lærerens kunnskap plasseres i eleven uten elevens deltagelse. Boken tar også for seg hva det vil si å være frigjort og hvilket ansvar det legger på individet. Frigjøring i dette perspektivet kan være en smertefull opplevelse, fordi undertrykkerens metode innebærer at de undertrykte ikke vet at det ikke er rettferdig at undertrykkeren er mer verdt enn de selv. I Freires frigjørende pedagogikk skal individet bli klar over sin situasjon som undertrykket, og på den måten også klar over kampen som må til for å komme seg ut av den. For Paulo Freire er ikke revolusjon bare et maktskifte, fordi den som undertrykker andre ikke selv er et helt menneske. Undertrykkeren blir frigjort når den undertrykte frigjør seg selv.   

I boken Pedagogy of Hope fra 1994 skriver Paulo Freire om De undertryktes pedagogikk i en omfattende bakgrunnsanalyse og svarer på spørsmål og kritikk som kom i kjølvannet av bokens internasjonale suksess.  

## Referanser


## Eksterne lenker
*  Paulo Freire and Critical Pedagogy; Freire Institute 
* 
* Pedagogy of the Oppressed by Paulo Freire
Jødisk Nasjonalfond

**Jødisk Nasjonalfond** - **Keren Kajemet LeYisrael**, forkortet KKL-JNF, har i løpet av 110 år utviklet seg til å bli en global miljøleder og blitt den sentrale basen for samarbeid med landet og folket i Israel. Organisasjonen ble grunnlagt i 1901 i Basel i Sveits. Navnet Keren Kajemet LeYisrael er den hebraiske oversettelsen av navnet Jødisk Nasjonalfond. KKL-JNF har kontorer i ca. 40 land over hele verden, som samler inn penger primært til miljøarbeid i Israel.

KKL-JNF er en kombinasjon av flere aktiviteter på forskjellige områder. Arbeidet fører veien til et bedre, sunnere miljø - med forskning, resirkulering av vann, øko-turisme, store åpne områder, grønne skoger og rekreasjonsområder i naturen, og respekt for natur- og kulturarv. Videre skapes jordbruksområder, nye lokalsamfunn, rehabiliterer elver og det bekjempes mot ørkenspredning. Organisasjonen utdanner barn til å bli miljøbevisste borgere for å skape en bedre fremtid for Israel. Dette er bare noen av våre mange og varierte grønne aktiviteter. Jødisk Nasjonalfond eier nå over 13% av landet i Israel og arbeider for en bærekraftig fremtid for Israel og verden forøvrig.

Årlig planter JNF 500.000 nye trær. Organisasjonen arrangerer også undervisning, driver forskning og utvikler øko-turisme og infrastruktur. JNF har plantet over 240 millioner trær i Israel og laget mer enn 200 dammer og reservoarer. JNF ble medgrunnlegger (og er fortsatt medlem) av International Arid Lands Consortium (IALC), en internasjonal organisasjon som arbeider for å hindre ørkenspredning.

KKL samarbeider med palestinske og jordanske samarbeidspartnere på jordbruk, utdanning, sanitær og vann teknologi.

## Eksterne lenker
* 
* 
*  Israels Jødisk Nasjonalfond
*  Norges Jødisk Nasjonalfond
*  Dansk Jødisk Nasjonalfond
*  Svenska Keren Kajemet
Benalla

**Benalla** er en by i delstaten Victoria i Australia. Den ligger 188 kilometer nordøst for delstatshovedstaden Melbourne og hører til lokalstyret Rural City of Benalla. Byen ligger langs elven Broken River og motorveien Hume Freeway. Den hadde .

Hovednæringsveiene i byen er servicebedrifter for jordbruksindustrien, turisme, en sponplatefabrikk og en ammunisjonsfabrikk.

## Transport
Benalla jernbanestasjon ligger langs Albury-linjen og benyttes av V/Line tog mellom Albury og Countrylinks XPT-tog mellom Melbourne og Sydney.

Benalla har også egen flyplass som opprinnelig ble bygget som treningsstripe for RAAF under andre verdenskrig.

## Referanser
Livredder

En **livredder** er en person som er opplært i å foreta redning av forulykkede i kystnære havområder og lukkede badeområder, slik som badestrender og svømmehaller.

Livreddere har opplæring i livredning, førstehjelp og andre lignende kvalifikasjoner. De kan også ha spesialopplæring i sjøredning og til og med skippereksamen. Det finnes en rekke aktører som utdanner livreddere, alt fra ideelle organisasjoner til kommersielle foretak. Mange dykkerskoler tilbyr opplæring til redningsdykker, som av mange arbeidsgivere anses å være et godt grunnlag for livreddere.

Et tårn eller plattform inngår gjerne i livreddernes utrustning, og benyttes for å kunne ha overblikk over badeanlegget og dets brukere. Også dykker-, signal- og kommunikasjonsutstyr utgjør vanlige redskap i livreddernes utrustning.

På offentlige strender i Frankrike er bevæpnet politi fra CRS stasjonert som livreddere om sommeren.

## Se også
* Norges Livredningsselskap
* Utgående strøm

## Referanser
Nowra (New South Wales)

**Nowra** er en by i New South Wales i Australia. Byen ligger i South Coast-regionen 121 km sørvest for delstatshovedstaden Sydney. Byen er det administrative senteret for lokalstyret City of Shoalhaven. Byen har vokst sammen med nabobyen Bomaderry på andre siden av elven Shoalhaven.

Området rundt Nowra er preget av gårdsbruk og spesielt melkebønder. Marineflyplassen HMAS Albratross ligger rundt 10 kilometer sørvest for Nowra.

## Referanser
Choi Im-jeong

**Choi Im-jeong** (hangul: 최임정, hanja: 崔任貞) (født 14. februar 1981 i Busan, Sør-Korea) er en sørkoreansk håndballspiller. Hun spiller i posisjonen høyre back på Sør-Koreas kvinnelandslag i håndball i Håndball-VM 2011.

Hun har deltatt i håndballturneringene i de siste to sommer-OL og fikk henholdsvis sølv i 2004 og bronse i 2008, etter å ha spilt i nesten alle kampene.

## Meritter landslag
* OL 2004 – Sølv
* OL 2008 – Bronse

## Referanser


## Eksterne lenker
*
Den algeriske nasjonalbevegelsen

**Den algeriske nasjonalbevegelsen** (fransk: Mouvement national algérien, eller MNA, Tamazight: Amussu Aɣelnaw Adzayri, Arabisk: الحركة الوطنية الجزائرية ) var en algerisk organisasjon som ble opprettet for å motvirke Front de libération nationale (FLN). Organisasjonen ble støttet og ifølge enkelte også delvis finansiert av franskmennene som ønsket å undergrave FLN-bevegelsens status som representativ for den algeriske befolkningen.

Bevegelsen ble opprettet av nasjonalisten Messali Hadj under Algeriekrigen. Han hadde ledet tre lignende organisasjoner tidligere fra 1926, men opplevde likevel at uavhengighetskrigen ble startet uten at han ble konsultert. Opprettelsen av MNA ble dermed hans revansj over FLN. Han fant støtte blant algeriere bosatt i Frankrike som hadde sett opp til ham i fortiden, og til dels også hos franske myndigheter. Men til tross for militær støtte fra Frankrike, ble organisasjonen nedkjempet av FNL innen 1959 både i Algerie og Frankrike.

Kontrollen over det selvstendige Algerie etter uavhengighetskrigen lå solid i FLNs hender, mens MNA opphørte som politisk organisasjon.

## Referanser


## Kilder
* Paul-Marie Atger, "Le Mouvement national algérien à Lyon. Vie, mort et renaissance durant la guerre d'Algérie", *Vingtième siècle, revue d'histoire*, n° 104, octobre-décembre 2009. 
*  «Le Mouvement national algérien à Lyon» på www.cairn.info, besøkt 11.12.11
The Bargain Store (sang)

**«The Bargain Store»** er en amerikansk sang, skrevet av Dolly Parton. Den var tittelsporet på hennes LP med samme navn fra 1975. «The Bargain Store» ble utgitt som den første singlen fra albumet i januar 1975. Den hadde betegnelsen RCA Victor PB-10164. Produsent var Bob Ferguson.

«The Bargain Store» var Partons femte nummer én-sang på den amerikanske countrylisten som soloartist.

En utslitt second-hand handelsvare fra et lavprisvarehus blir anvendt som en metafor på en kvinne, som er følelsesmessig ødelagt av et skjebnesvangert forhold.

Sangen ble imidlertid droppet fra spillekistene til flere countryradiostasjoner, da programledere feiltolket linjen *«you can easily afford the price»* som en dårlig skjult referanse til prostitusjon. Til tross for den begrensede spillingen på radio ble sangen ikke dessto mindre en større hit senvinteren 1975.

## Norsk versjon
Gunnar Jørstad har skrevet en norsk tekst. På norsk heter den «Min ønskebrønn».

### Innspilling
*Lillian Askeland. Utgitt på LP-platen *[[Countryfest 6]]* (Talent TLS&nbsp;4042) i 1980.

## Listeplasseringer

## Referanser
Ann-Christin Gjersøe

**Ann-Christin Gjersøe** (født 11. mai 1975) er en norsk forfatter som opprinnelig kommer fra Drammen, men som nå bor i Re i Vestfold. Hun har skrevet romanserien *Livsarven*, i alt 36 bøker. Serien ble utgitt av Cappelen Damm forlag i årene 2006–2012. I 2014 utkom hun med krimromanen *Jernjomfruen* på samme forlag.

Gjersøe er utdannet førskolelærer, men har arbeidet som forfatter siden 2004. 

## Eksterne lenker
* Forlagets forfatterside 
* Forlagets side om romanserien Livsarven
* Filmtrailer til Livsarven
* Forfatterportrett av Ann-Christin Gjersøe
*
Gurgustius

**Gurgustius** (*walisisk*: Gorust) var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *[[Historia Regum Britanniae]]* (*De britiske kongenes historie*), skrevet omkring 1136. Her gjengis han som sønn av Rivallo, og han ble etterfulgt av Sisillius I.

Av alle konger hos Geoffrey er Gurgustius den første av de konger som han har minst å fortelle om, faktisk ingenting bortsett fra hvem som kom før og hvem som kom etter.

## Familietreet til Gurgustius' slekt
: *Se også*: Mytiske konger av britene

## Litteratur
* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 87
Rabbe Enckell

**Rabbe Arnfinn Enckell** (født 3. mars 1903 i Tammela, død 17. juni 1974 i Helsingfors) var en finlandssvensk lyriker og essayist. Etter debuten med *Dikter* (1923) skrev han en tid mest essaystikk, og ble kjent som den finlandssvenske modernismens fremste teoretiker og ideolog. Hans tidlige lyrikk er miniatyrlyrikk, preget av naturimpresjoner, blant annet i *Vårens cistern* (1931), hvor han skriver landlige pastoraler i en haikuinspirert kortform. Senere samlinger var preget av klassiske referanser.

I unge år var han like aktiv som maler, og skrev i flere år kunstkritikk. 
Han kom fra en kulturell familie; faren Karl var landbruksprofessor, broren Olof var litteraturviter og broren Torger var maler. Rabbe Enckell var gift tre ganger; først med Hanna Runeberg, som forlot ham for den yngre forfatterkollegaen Oscar Parland, senere med de to malerne Alice Kaira (1943–46) og Aina Dagny Maria Erikson (fra 1949). Han bodde fra 1960 til 1972 i Diktarhemmet i Borgå. 

Enckell utga om lag 40 bøker; hans siste bok *Flyende Spegel* ble utgitt posthumt i 1974. Dikt i utvalg flere ganger, først i 1947. 

## Priser
* Bellmanpriset 1956
* Eino Leino-prisen 1958
* Æresdoktor ved Helsingfors universitet 1960
* Æresdoktor ved Uppsala universitet 1963
* De Nios stora pris 1964
* nominert til Nordisk råds litteraturpris 1968 for *Dikt*
* nominert til Nordisk råds litteraturpris 1968 for *Och sanning*
* nominert til Nordisk råds litteraturpris 1969 for *Tapetdörren*
* Svenska Akademiens Finlandspris 1967
* Svenska Akademiens Finlandspris 1973

## Referanser


## Eksterne lenker
*
Moon Kyeong-ha

**Moon Kyeong-ha** (hangul: 문경하, hanja: 文景河) (født 29. mai 1980 i Sør-Korea) er en sørkoreansk håndballspiller. Hun spiller målvakt på Sør-Koreas kvinnelandslag i håndball i Håndball-VM 2011.

## Referanser


## Meritter landslag
* OL 2000 – 4.-plass
* OL 2004 – Sølv
* Asialekene 2010 – Bronse

## Eksterne lenker
*
Sigbjørn Lilleeng

**Sigbjørn Lilleeng** (født 1983) er en norsk tegneserieskaper og illustratør.

Sigbjørn Lilleeng vokste opp i Hønefoss. Han studerte Illustrasjon på Norges Kreative Fagskole i 2005–2007.
Han begynte deretter som frilans illustratør og har siden tegnet for blant annet Egmont, Jippi forlag og Cappelen Damm.

Under Raptus-festivalen 2006 fikk Sigbjørn Lilleeng Bergen kommunes debutantpris.
2008 mottok han Sproingprisen for «beste norske tegneserie» for *Nebelgrad Blues 3*.
I 2011 kom tegneserieboka *Apefjes* med manus av Tor Erling Naas og tegninger av Lilleeng, og året etter *Generator*, en dystopisk science fiction.

## Bibliografi (utvalg)
### Tegneserier
* 2006: *Nebelgrad Blues* 1 – Jippi forlag
* 2006: *Nebelgrad Blues* 2 – Jippi forlag
* 2007: *Nebelgrad Blues* 3 – Jippi forlag
* 2008: *Nebelgrad Blues* Bok 1 *Traktorfuzz* (samling av *Nebelgrad Blues* 1 – 3) – Jippi forlag
* 2008: *Nebelgrad Blues* Bok 2 *Eksossolo* – Jippi forlag
* 2009: *Nebelgrad Blues* *Betongdrømmer* 1 – Jippi forlag
* 2011: *Apefjes* (med manus av Tor Erling Naas) – Cappelen Damm
* 2012: *Generator* – Jippi forlag
* 2013: *Ulvehjerte* (med manus av Tor Erling Naas) – Cappelen Damm
* 2015: *Flammetenner* (med manus av Tor Erling Naas) – Cappelen Damm
* 2016: *Mellom planeter* – Jippi forlag
* 2018: *FNRZ 1: Nagel* – Jippi forlag
* 2021: *Inntrengeren* (manus av Bing og Bringsværd) – Ena/Vigmostad & Bjørke
* 2023: *Nagel – Storm og skygger* (Strand Forlag)
* 2024: *Nagel 2 – Ingen vei tilbake* (Strand Forlag)
* 2024: *Livet er livsfarlig* (Aschehoug)
* 2025: *Dinosaurenes rekordbok* (Aschehoug)

### Illustrasjoner i bøker
* 2013: Bjørn Arild Ersland: *Tut, Nut og Knut* – Cappelen Damm 
* 2013: Bjørn Arild Ersland: *Damir får en fugl* – Cappelen Damm 
* 2014: Julia Kahrs: *Billie Ve* – Gyldendal

## Priser og utmerkelser
* 2006 – Bergen kommunes debutantpris 
* 2007 – Sproingprisen for Nebelgrad Blues 3
* 2008 – Kulturdepartementets tegneseriepris for Nebelgrad Blues 4 – Eksossolo
* 2012 – Ordknappen 2012 for *Apefjes*

## Referanser


## Eksterne lenker
* 
* Sigbjørn Lilleeng hos Jippi forlag
Kim Cheong-shim

**Kim Cheong-shim** (hangul: 김정심) (født 8. februar 1976 i Sør-Korea) er en sørkoreansk håndballspiller. Hun spiller på Sør-Koreas kvinnelandslag i håndball i Håndball-VM 2011.

## Meritter landslag
* OL 1996 – Sølv

## Referanser


## Eksterne lenker
*
Pusuke

**Pusuke** (født 1. april 1985, død 5. desember 2011 i Tokyo, Japan), var verdens eldste hund som sto oppført i Guinness rekordbok fra desember 2010 og frem til sin død i desember 2011. Han er den niende eldste hunden noensinne. 

I henhold til sin eier, hadde Pusuke vært aktiv, sunn og i god form frem til den dagen han døde, da han plutselig mistet appetitten og fikk pustevansker. Han døde noen få timer senere, i en alder av 26 menneske-år, eller 186 hundeår. Han var den tredje eldste levende hunden i verden på tidspunktet for hans død i desember 2011. 

## Referanser
Lars Edvard Phragmén

**Lars Edvard Phragmén** (født 2. september 1863 i Örebro, død 14. mars 1937) var en svensk matematiker. 

Phragmén var professor i matematisk analyse ved Stockholms universitet fra 1892 til 1904. Han var sjef for den svenske forsikringsinspeksjonen 1903 til 1909, og direktør for Allmänna livförsäkringsbolaget 1908 til 1933. Han ble i 1901 innvalgt i Kungliga Vetenskapsakademien. 

Phragmén arbeidet med funksjonsteori, og er særlig kjent for Phragmén–Lindelöfske-satsen. Senere arbeidet han 
særlig med forsikringsmatematikk.

Phragmén ble utnevnt til æresdoktor ved Universitetet i Oslo ved Abel-minnefesten 1929.

## Referanser


## Eksterne lenker
* Biografi
Gorboduc

**Gorboduc** (walisisk: *Gorwy* eller *Goronwy*) var en mytisk konge av Britannia, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths *[[Historia Regum Britanniae]]* (*De britiske kongenes historie*), skrevet omkring 1136. Her gjengis han som etterfølger (og antagelig, men ikke nødvendigvis, sønn) av Kimarcus.

Gorboduc var gift med Judon. De fikk to sønner, Ferrex og Porrex I. Da Gorboduc var blitt gammel ble han senil, og hans to sønner begynte å krangle om hvem som skulle etterfølge faren som konge av riket. Det brøt ut borgerkrig, og under denne døde Gorboduc, men krigen varte ennå i mange år.

## Assosiasjoner
* «En niese av kong Gorboduc» er nevnt i forbifarten av Tåpen (The Fool) i William Shakespeares drama *[[Helligtrekongersaften (skuespill)|Helligtrekongersaften]]* (1602). Shakespeare hadde også bygd et helt drama over Leir, en annen legendarisk kongefigur fra Geoffrey av Monmouth, i stykket *[[Kong Lear]]*.
* *[[Gorboduc (drama)|Gorboduc]]*, også kalt *Ferrex og Porrex*, var et engelsk drama fra 1651 som ble framført for dronning Elisabeth I av England. Det var det første versedrama i England som benyttet blankvers.
* «Gorboduc» er tittelen på et dikt av den amerikanske dikteren John Ashbery som finnes i samlingen *April Galleons* (1987).

## Familietreet for slekten til Gorboduc
: *Se også*: Mytiske konger av britene

## Referanser


## Litteratur
* Geoffrey av Monmouth (1982): *The History of the Kings of Britain*, oversatt med innledning av Lewis Thorpe, Guild Publishing London, s. 88
Lars Erik Nilson

**Lars Fredrik Nilson** (født 27. mai 1840, død 14. mai 1899) var en svensk kjemiker, mest kjent for oppdagelsen av grunnstoffet scandium.

Nilsson utdannet seg ved Uppsala universitet, og ble i 1878 utnevnt til ekstraordinær professor i analytisk kjemi. Det var under arbeid med sjeldne jordarter at han i 1879 oppdaget Scandium. Han utførte også studier av metallers gasstetthet, som muliggjorde å fastsette valens for ulike metaller.

## Referanser


## Eksterne lenker
*
Espen Stedje

**Espen Stedje** (født 1974) er generalsekretær i Foreningen Norden.

Han vokste opp i Åmot i Modum kommune, Buskerud. Stedje gikk på United World College of the Atlantic 1991-93 i Wales. Han studerte statsvitenskap, sosialøkonomi og sosialantropologi ved Uppsala universitet, Københavns Universitet og Universitetet i Oslo, og tok en mastergrad i statsvitenskap ved Lunds universitet i 1998.

Stedje har flere styreverv, og er blant annet styreleder i Norsk-finsk kulturfond (2021-) og mangeårig styremedlem i Nordens folkhögskola Biskops-Arnö (2011-).

Espen Stedje ble i 2017 utnevnt til ridder av Finlands Vita Ros´ Orden.

## Referanser